14/08/2019 | Administración LocalMunicipal
Mugardos
Asunto: avocación de competencia pola Alcaldía da adxudicación da actuación musical “Rock and Ríos Band. Tributo a Miguel Ríos” o día 20 de xullo de 2019

ANUNCIO AVOCACIÓN DE COMPETENCIAS A Sra. alcaldesa-presidenta do Concello de Mugardos ditou, con data 19 de xullo do actual, a resolución que de seguido se transcribe: RESOLUCIÓN DA ALCALDÍA N.º 808/2019. Asunto: AVOCACIÓN DE COMPETENCIA POLA ALCALDÍA, ADXUDICACIÓN DA ACTUACIÓN MUSICAL; ROCK AND RÍOS BAND. TRIBUTO A MIGUEL RÍOS; O DÍA 20 DE XULLO DE 2019. Ao non terse constituído a nova Xunta de Goberno Local, esta Alcaldía considera urxente adxudicar as contratacións xa iniciadas relacionadas coas festas do verán 2019, por non haber tempo suficiente para formalizar os contratos antes da constitución da mesma. De conformidade co establecido no artigo 10 da Lei 40/2015, do 1 de outubro, de réxime xurídico do sector público, respecto da avocación de asuntos, RESOLVO: PRIMEIRO.–Avocar a competencia (delegada na Xunta de Goberno Local mediante a Resolución de Alcaldía 658/2016 de 16.08.2016, punto cuarto, apartado terceiro) para “As competencias como órgano de contratación respecto dos contratos de obras, de suministro, de servizos, de xestión de servizos públicos, os contratos administrativos especiais, e os contratos privados cando o seu importe non supere o 10 por cento dos recursos ordinarios do orzamento nin, en calquera caso, a contía de seis millóns de €, incluídos os de carácter plurianual cando a súa duración non sexa superior a catro anos, sempre que o importe acumulado de todas as súas anualidades non supere nin a porcentaxe indicada, referida aos recursos ordinarios do orzamento do primeiro exercicio, nin a contía sinalada”, de xeito puntual e única e exclusivamente para acordar a adxudicación: Actuación grupo musical “Rock and Ríos Band. Tributo a Alina Liliana Perez de Arenaza Marzouki” o día 20 de xullo de 2019”. SEGUNDO.–Adoptar os seguintes acordos: 1.–ADXUDICACIÓN DO SERVIZO DE ACTUACIÓN GRUPO MUSICAL “ROCK AND RÍOS BAND. TRIBUTO A MIGUEL RÍOS” O DÍA 20 DE XULLO DE 2019. Expte.: 2019/C002/000041. Vista a oferta presentada por ASSOCIACIO MANANGELMENT MUSICAL (R. E. 201999900000400/16.07.2019), para o servizo epigrafiado, e tendo en conta o informe do secretario da corporación e da interventora municipal, así como o documento contable de retención de crédito, obrantes no expediente, ACORDO: 1.º.–Declarar xustificada a celebración do contrato polos motivos que constan na providencia da alcaldía de data 28.06.2019, e que a contratación non altera o obxecto do contrato para evitar a aplicación das regras xerais de contratación.2.º.–Que o contratista proposto non ten adxudicados contratos menores co mesmo obxecto, que xunto co contrato que se pretende celebrar, non supera o límite de 15.000 €, IVE excluído, establecido no artigo 118.3 da Lei 9/2017, do 8 de novembro, de contratos do sector público.3.º.–Adxudicar o contrato a ASSOCIACIO MANANGELMENT MUSICAL, co CIF. G57779050, pola modalidade de contrato menor, por estar o presuposto dentro dos límites establecidos na Lei de contratos do sector público, o servizo de ACTUACIÓN GRUPO MUSICAL ROCK AND RÍOS BAND. TRIBUTO A MIGUEL RÍOS”, no prezo de TRES MIL EUROS (3.300,00 €), IVE incluído, prezo desglosado que figura a continuación: A) Precio sen I. V. E.: 3.000,00 €. B) I. V. E.10%: 300,00 €. C) Total (A + B): 3.300,00 € 4.º.–Aprobar o gasto con cargo á partida 338.22799 do vixente presuposto, prorrogado do 2017. TERCEIRO.–Publicar a resolución no Boletín Oficial da Provincia e dar conta ao Pleno na vindeira sesión que teña lugar. Mugardos, 08 de agosto de 2019. A ALCALDESA Asdo.: María del Pilar Díaz Otero